**ΣΥΜΦΩΝΟ ΦΟΡΕΩΝ ΔΗΜΟΥ ΣΚΟΠΕΛΟΥ**

Η ομάδα έργου του ΣΒΑΚ του Δήμου Σκοπέλου εφαρμόζοντας τις Ευρωπαϊκές προδιαγραφές και κατευθύνσεις στη διαδικασία εκπόνησης του ΣΒΑΚ, βάσει και με το περιεχόμενο του Νόμου 4784/21 (ΦΕΚ Α’ 40/21), επιδιώκει την ενσωμάτωση του συμμετοχικού σχεδιασμού σε όλα τα στάδια διαμόρφωσης του, προκειμένου να επιτύχει το στόχο της εξασφάλισης της μελλοντικής βιωσιμότητας του συστήματος μετακινήσεων του Δήμου. Η ενεργός συμμετοχή των τοπικών φορέων και των κοινωνικών ομάδων αποτελεί θεμελιώδη προτεραιότητα προς μια επιτυχημένη πορεία εκπόνησης και ολοκλήρωσης ενός Σχεδίου Βιώσιμης Αστικής Κινητικότητας

Σε εφαρμογή των προαναφερθέντων αρχών σχεδιασμού, οι φορείς που συμμετέχουν στην εκπόνηση του ΣΒΑΚ και ο Δήμος Σκοπέλου υπογράφουν την παρακάτω δήλωση δέσμευσης:

***Οι υπογράφοντες το παρόν Σύμφωνο εκπρόσωποι φορέων, θεσμικοί κάθε βαθμίδας και μη – θεσμικοί, που είναι άμεσα ή έμμεσα σχετιζόμενοι με τις μετακινήσεις πολιτών και επισκεπτών και με τις μεταφορές προϊόντων στο Δήμο Σκοπέλου, συμφωνούμε να δράσουμε συντονισμένα, συλλογικά, συνεργατικά και να βρισκόμαστε σε συνεχή διαβούλευση με τους πολίτες και τους κοινωνικούς και οικονομικούς εταίρους του Δήμου, για τα επόμενα δέκα χρόνια, ώστε οι μετακινήσεις και υπηρεσίες που σχεδιάζονται στο πλαίσιο του ΣΒΑΚ του Δήμου Σκοπέλου:***

* ***Να είναι φιλικές σε όλες τις κοινωνικές ομάδες και να εξασφαλίζουν την ισότιμη και απρόσκοπτη κίνηση και πρόσβαση στα σημεία ενδιαφέροντος.***
* ***Να συμβάλλουν στην εύρυθμη και ισορροπημένη ανάπτυξη και βιωσιμότητα της πόλης,***
* ***Να χρησιμοποιούν εναλλακτικές μορφές ενέργειας περιορίζοντας τις εκπομπές αερίων του θερμοκηπίου και κάθε είδους ρύπων και αποβλήτων,***
* ***Να ελαχιστοποιούν τις επιπτώσεις στις χρήσεις γης και τα επίπεδα θορύβου,***
* ***Να ενισχύουν την κοινωνική συνοχή και την αστική ασφάλεια, συμβάλλοντας στην κοινωνική δικαιοσύνη βασιζόμενες σε ένα δίκαιο και κοινωνικά αποδεκτό σύστημα τιμολόγησης***
* ***Να περιορίζουν τις παραβατικές συμπεριφορές και να ενισχύουν τα επίπεδα οδικής ασφάλειας***
* ***Να συμβάλλουν στην οικονομική ανάπτυξη και την ανάπτυξη του τουρισμού στην περιοχή της Σκοπέλου, τονώνοντας την ανταγωνιστικότητα και ενισχύοντας την επιχειρηματικότητα,***
* ***Να προωθούν ήπιες μορφές μετακίνησης και λύσεις συλλογικής χρήσης των μεταφορικών μέσων,***
* ***Να αξιοποιούν κατά το μέγιστο δυνατό βαθμό τους κοινόχρηστους χώρους προς όφελος της ποιότητας ζωής των πολιτών τους και να αναβαθμίζουν την ελκυστικότητά και την ποιότητα του αστικού περιβάλλοντος,***

*Για την επίτευξη των παραπάνω στόχων εκπονείται το παρόν Σχέδιο Βιώσιμης Αστικής Κινητικότητας (ΣΒΑΚ) Δήμου Σκοπέλου για τις ανάγκες του οποίου θα συνεργαστούμε με την ομάδα έργου, συμμετέχοντας στις διαδικασίες διαμόρφωσης του Σχεδίου, γνωμοδοτώντας και παρέχοντας πληροφορίες σχετιζόμενες με το αντικείμενο του έργου έχοντας σαν απώτερο σκοπό την επίτευξη του καλύτερου αποτελέσματος για την πόλη.*

*Επισυναπτόμενο στο παράρτημα του παρόντος εγγράφου υπάρχει ο κατάλογος των Εμπλεκόμενων Φορέων και το Πλάνο Συμμέτοχης τους, το οποίο περιλαμβάνει έναν αρχικό προγραμματισμό των συμμετοχικών διαδικασιών.*

|  |  |  |
| --- | --- | --- |
| **Ο**  **Δήμαρχος Σκοπέλου** |  | **Όνομα Φορέα** |
|  |  |  |
|  |  | **Εκπρόσωπος** |

Καθορισμός παραμέτρων συμμετοχής

* Η επιλογή των συμμετεχόντων γίνεται βάσει της ενδεχόμενης εμπλοκής τους στο εξεταζόμενο σύστημα αστικής κινητικότητας. Οι κατηγορίες των συμμετεχόντων διακρίνονται κατά βάση σε παρόχους μεταφορικού έργου, σε ομάδες που επηρεάζονται από το σύστημα και στο σύνολο της κοινωνίας. Κάθε επιχείρηση, οργανισμός, σύλλογός ή ομάδα που δεν περιλαμβάνεται στο πλάνο συμμετοχικού σχεδιασμού έχει δικαίωμα να εμπλακεί μετά από συνεννόηση με τον Ομάδα Έργου του ΣΒΑΚ.
* Η εμπλοκή των συμμετεχόντων γίνεται σε διακριτές φάσεις, οι οποίες καθορίζονται από την Ομάδα Έργου του ΣΒΑΚ και αποτυπώνονται στο πλάνο εμπλοκής συμμετεχόντων που περιλαμβάνεται στο παρόν Σύμφωνο.

Υποχρεώσεις Ομάδας Έργου

Η ομάδα έργου του ΣΒΑΚ,

* θα ενημερώσει το δίκτυο συμμετεχόντων σχετικά με τις Αρχές της Βιώσιμης Αστικής Κινητικότητας, τη διαδικασία εκπόνησης Σχεδίων Βιώσιμης Αστικής Κινητικότητας και την αξία του Συμμετοχικού Σχεδιασμού στην εκπόνηση ανάλογων στρατηγικών σχεδίων.
* αναλαμβάνει να επικοινωνεί με το δίκτυο συμμετεχόντων στην εκπόνηση του ΣΒΑΚ και να τους ενημερώνει για τις δράσεις κάθε σταδίου υλοποίησης.
* είναι υπεύθυνη για την απάντηση των ερωτημάτων, την παροχή διευκρινήσεων και την καθοδήγηση των συμμετεχόντων, όταν αυτό χρειασθεί.
* είναι υπεύθυνη για τη δημοσίευση των αποτελεσμάτων κάθε δράσης συμμετοχικού σχεδιασμού.
* θα παρέχει ανάλογες ευκαιρίες και δυνατότητες τοποθέτησης και συμμετοχής σε κάθε μέλος του δικτύου των συμμετεχόντων του ΣΒΑΚ.
* Θα σέβεται και θα ενσωματώνει στο βαθμό του εφικτού κάθε άποψη /πρόταση /προτροπή των συμμετεχόντων, αρκεί αυτή να συμβάλει ουσιαστικά στην βιώσιμη λειτουργία του συστήματος κινητικότητας και να μην αντικρούει σε «στέρεα» (αποδεδειγμένα μέσω υπολογισμών ή/και μετρήσεων) συμπεράσματα.

Υποχρεώσεις Συμμετεχόντων

Το κάθε μέλος του δίκτυού των συμμετεχόντων για το ΣΒΑΚ,

* Θα ορίσει εκπρόσωπο, ο οποίος θα είναι υπεύθυνος για την επικοινωνία με την ομάδα έργου.
* θα συμμετέχει στην εκπόνηση του ΣΒΑΚ, σύμφωνα με τις διαδικασίες που ορίζει πλάνο εμπλοκής συμμετεχόντων
* θα παρέχει τα δεδομένα και τις πληροφορίες που του ζητούνται, όταν αυτές είναι διαθέσιμες
* θα δεσμευθεί για την ουσιαστική συμμετοχή του στο σχεδιασμό και την υλοποίηση, λαμβάνοντας υπόψη τις αρχές της Βιώσιμης Κινητικότητας.
* πρέπει να λειτουργεί και να αποφασίζει προσανατολισμένο στην συνεργασία αντί για τον ανταγωνισμό.

Πλαίσιο Επικοινωνίας

* Η ομάδα έργου του ΣΒΑΚ είναι υπεύθυνη για την οργάνωση και την διαχείριση των επικοινωνιών
* Κάθε εκπρόσωπος οφείλει να συμπεριφέρεται με φιλικό και συνεργατικό τρόπο σε όλες τις δραστηριότητες του συμμετοχικού σχεδιασμού
* Οι αρχή του αμοιβαίου σεβασμού αποτελεί βασικό χαρακτηριστικό για το γόνιμο και αποδοτικό διάλογο.
* Οι γραπτές και οι ρητές τοποθετήσεις των συμμετεχόντων πρέπει να έχουν κοινό περιεχόμενο.

***Πίνακας Εμπλεκόμενων Φορέων\****

|  |
| --- |
| **Διοικητικές Αρχές** |
| Διεύθυνση Μεταφορών και Επικοινωνιών ΠΕ Μαγνησίας & ΠΕ Σποράδων |
| Διεύθυνση Τεχνικών Έργων ΠΕ Μαγνησίας & ΠΕ Σποράδων, Περιφέρειας Θεσσαλίας |
| Δημοτικό Λιμενικό Ταμείο Σκοπέλου |
| **Φορείς ασφάλειας και υπηρεσιών έκτακτης ανάγκης** |
| Α.Τ. Σκοπέλου |
| Πυροσβεστική κλιμάκιο Σκοπέλου |
| Λιμεναρχείο Σκοπέλου |
| **Όμοροι ΟΤΑ και εκπρόσωποι Κοινοτήτων** |
| Δήμος Σκιάθου |
| Δήμος Αλοννήσου |
| Πρόεδρος Κοινότητας Ν. Κλήματος |
| Πρόεδρος Κοινότητας Γλώσσας |
| Πρόεδρος Κοινότητας Σκοπέλου |
| **Φορείς Μεταφορικού Έργου** |
| Ιδιοκτήτες πούλμαν που εκτελούν το έργο του ΚΤΕΛ Σκοπέλου |
| Taxi service kalogiros (ως άτυπος εκπρόσωπος επαγγελματιών αυτοκινητιστών Σκοπέλου) |
| **Ενώσεις επαγγελματιών/επιμελητήρια** |
| Σύλλογος Ξενοδόχων Σκοπέλου |
| Εταιρείες ενοικίασης αυτοκινήτων (Moto Center, Moto Tours) |
| **Κοινωνικές Ομάδες/ Σύλλογοι** |
| Φάρος Σκοπέλου |
| Scopelos Cycling |
| Σχολική Επιτροπή |
| Πολιτιστικός Σύλλογος |
| **Δομές υγείας που συγκεντρώνουν μεγάλο πλήθος μετακινήσεων** |
| Κέντρο Υγείας Σκοπέλου |

\*Σημειώνεται ότι κατά την διάρκεια του ΣΒΑΚ ο πίνακας δύναται να ενημερωθεί και να προστεθούν/αφαιρεθούν φορείς από αυτόν.

|  |  |  |  |
| --- | --- | --- | --- |
| **Πλάνο Εμπλοκής Συμμετεχόντων Φορέων** | | | |
| **Α Φάση** | **Β Φάση** | **Γ Φάση** | **Σε όλα τα στάδια** |
| **Περιγραφή** | | | |
| Ενημέρωση για το ΣΒΑΚ, την διαδικασία με την οποία θα εκπονηθεί και τους τρόπους με τους οποίους οι φορείς μπορούν να συνεισφέρουν. Τοποθετήσεις φορέων σχετικά με τα προβλήματα που αντιμετωπίζουν και τους στόχους τους. Αξιολόγηση της υφιστάμενης κατάστασης του συστήματος κινητικότητας του Δήμου Σκοπέλου από τους φορείς | Οριστικοποίηση από τους φορείς του οράματος και των στρατηγικών στόχων που διαμορφώθηκαν με βάσει τα προβλήματα που αναδείχθηκαν στην Α Φάση. Παρουσίαση εναλλακτικών σεναρίων κινητικότητας και αξιολόγηση τους. Διαβούλευση σεναρίων με τους πολίτες | Παρουσίαση των αποτελεσμάτων της Β φάσης. Παρουσίαση του προσχεδίου μέτρων του ΣΒΑΚ, σύμφωνα με το επικρατέστερο σενάριο κινητικότητας. Αξιολόγηση του προσχεδίου μέτρων από τους φορείς. Διαβούλευση του προσχεδίου με τους πολίτες. | Διαδικτυακή έρευνα για τα χαρακτηριστικά μετακινήσεων των πολιτών.  Συναντήσεις με «ειδικούς φορείς» και συζήτηση για συλλογή δεδομένων / πληροφοριών για το υφιστάμενο σύστημα κινητικότητας ή και για το σχεδιασμό νέων μέτρων. |
| **Συμμετοχή** | | | |
| Ομάδα Έργου | Ομάδα Έργου | Ομάδα Έργου | Ομάδα Έργου |
| Δίκτυο Εμπλεκομένων | Δίκτυο Εμπλεκομένων | Δίκτυο Εμπλεκομένων | Δίκτυο Εμπλεκομένων |
| Πολίτες | Πολίτες | Πολίτες | Πολίτες |
| Υπόμνημα | | | |
| *Χρώμα Συμμετοχής* | | *Χρώμα Μη-Συμμετοχής* | |
| **Μέθοδοι Συμμετοχικού Σχεδιασμού** | | | |
| Διαβούλευση με 2 μεθόδους:   * Συνάντηση/τηλεδιάσκεψη * Δελτία τοποθέτησης | Διαβούλευση σε 2 στάδια:   * Συνάντηση/τηλεδιάσκεψη * Διαδικτυακή δημοσκόπηση | Διαβούλευση σε 2 στάδια:   * Συνάντηση/τηλεδιάσκεψη * Διαδικτυακή δημοσκόπηση | * Έρευνα χαρακτηριστικών μετακινήσεων |
| **Εργαλεία Συμμετοχικού Σχεδιασμού** | | | |
| * Διαδικτυακές συναντήσεις * Προσκλήσεις * Ενημερωτικό Υλικό * Φόρμα τοποθέτησης | * Προσκλήσεις * Ανακοινώσεις * Ενημερωτικό Υλικό * Διαδικτυακές συναντήσεις * Πλατφόρμα Διαδικτυακής Δημοσκόπησης | * Προσκλήσεις * Ανακοινώσεις * Ενημερωτικό Υλικό * Διαδικτυακές συναντήσεις * Πλατφόρμα Διαδικτυακής Δημοσκόπησης | * Προσκλήσεις * Διαδικτυακές συναντήσεις * Πλατφόρμα διαδικτυακής δημοσκόπησης |